CELEX: 62012TN0302
Language: lt
Date: 2012-07-06 00:00:00
Title: Byla T-302/12: 2012 m. liepos 6 d. pareikštas ieškinys byloje Torrefacção Camelo prieš VRDT — Pato Hermanos (Ornamentación de envases para café)

8.9.2012   
            
            
               LT
            
            
               Europos Sąjungos oficialusis leidinys
            
            
               C 273/17
            
         2012 m. liepos 6 d. pareikštas ieškinys byloje Torrefacção Camelo prieš VRDT — Pato Hermanos (Ornamentación de envases para café)
   
   (Byla T-302/12)
   2012/C 273/29
   Kalba, kuria surašytas ieškinys: ispanų
   
      Šalys
   
   
      Ieškovė: Torrefacção Camelo Lda
       (Kampo Mažoras, Portugalija), atstovaujama advokato J. Massaguer Fuentes
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Lorenzo Pato Hermanos, SA (Madridas, Ispanija)
   
      Reikalavimai
   
   Ieškovė Bendrojo Teismo prašo užregistruoti ieškinį ir jo kopijas bei prie jo pridėtus dokumentus, pripažinti juos priimtinais ir nuspręsti, kad tiesioginis ieškinys dėl 2012 m. balandžio 17 d. Vidaus rinkos derinimo tarnybos (prekių ženklams ir pramoniniam dizainui) trečiosios apeliacinės tarybos sprendimo byloje R 2378/2010-3 buvo pareikštas laiku ir tinkama forma ir, atlikus reikiamus formalumus, priimti sprendimą patenkinti ieškinį, panaikinti ginčijamą sprendimą ir patvirtinti 2010 m. lapkričio 26 d. anuliavimo skyriaus sprendimą, kuriuo buvo panaikintas Bendrijos pramoninis dizainas Nr. 0 0070 6940-0001, bei priteisti bylinėjimosi išlaidas iš Lorenzo Patos Hermanos, SA, jei ji prieštaraus dėl šio ieškinio.
   
      Ieškinio pagrindai ir pagrindiniai argumentai
   
   
      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: paveiksliukas raudoname fone, kavos pupelės baltais pakraščiais fone pasiskirsčiusios atsitiktine tvarka ir dvi geltonos horizontalios viršutinė ir apatinė juostelės, susikertančios raudoname fone, Lorcano Nr. 99-00 klasės produktams — registruotas Bendrijos pramoninis dizainas Nr. 0 0070 6940-0001.
   
      Bendrijos prekių ženklo savininkas: Lorenzo Pato Hermanos, SA.
   
   
      Šalis, prašanti pripažinti Bendrijos prekių ženklo registraciją negaliojančia: ieškovė.
   
      Prašymo pripažinti registraciją negaliojančia motyvai: Reglamento (EB) Nr. 6/2002 4 ir 9 straipsnių pažeidimas.
   
      Anuliavimo skyriaus sprendimas: priimti prašymą dėl panaikinimo.
   
      Apeliacinės tarybos sprendimas: panaikinti anuliavimo skyriaus sprendimą ir atmesti prašymą dėl panaikinimo.
   
      Ieškinio pagrindai: Reglamento (EB) Nr. 6/2002 5 ir 6 straipsnių pažeidimas.